Document ID: 32004D0625

KOMISSION PÄÄTÖS,
tehty 26 päivänä elokuuta 2004,
päätöksen 2003/526/EY muuttamisesta klassisen sikaruton torjuntatoimenpiteiden soveltamisen lopettamiseksi Saksan Saarlandin osalta ja klassisen sikaruton torjuntatoimenpiteiden soveltamisalueen laajentamiseksi Slovakian osalta
(tiedoksiannettu numerolla K(2004) 3241)
(ETA:n kannalta merkityksellinen teksti)
(2004/625/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
sekä katsoo seuraavaa:
(1)
Tietyissä jäsenvaltioissa esiintyvän klassisen sikaruton torjumiseksi komissio teki muun muassa 18 päivänä heinäkuuta 2003 klassisen sikaruton vastaisia suojatoimenpiteitä tietyissä jäsenvaltioissa koskevan päätöksen 2003/526/EY (2), jossa säädettiin tietyistä lisätoimenpiteistä taudin torjumiseksi.
(2)
Klassisen sikaruton tilanne Saksan Saarlandissa on huomattavasti parantunut. Sen vuoksi ei ole enää aihetta soveltaa päätöksellä 2003/526/EY hyväksyttyjä toimenpiteitä Saarlandin osalta.
(3)
Slovakiassa on vastikään todettu klassisen sikaruton tautitapaus luonnonvaraisissa sioissa Lučenecin piirissä, missä tautia ei ole aiemmin esiintynyt.
(4)
Päätös 2003/526/EY olisi sen vuoksi muutettava vastaavasti.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 2003/526/EY liite seuraavasti:
1)
Poistetaan I osan kohdassa 1 Saksa alakohta C Saarland.
2)
Korvataan II osan teksti seuraavalla tekstillä:
”Slovakian alueet, joihin viitataan 2, 3, 5, 7 ja 8 artiklassa:
Seuraavat eläinlääkintä- ja elintarvikealan hallintopiirit: Trnava (Piešťanyn, Hlohovecin ja Trnavan piirit); Levice (Levicen piiri); Nitra (Nitran ja Zlaté Moravcen piirit); Topoľčany (Topoľčanyn piiri); Nové Mesto nad Váhom (Nové Mesto nad Váhomin piiri); Trenčín (Trenčínin ja Bánovce nad Bebravoun piirit); Prievidza (Prievidzan ja Partizánsken piirit); Púchov (Púchovin ja Ilavan piirit); Žiar nad Hronom (Žiar nad Hronomin, Žarnovican ja Banská Štiavnican piirit); Zvolen (Zvolenin ja Detvan piirit); Banská Bystrica (Banská Bystrican ja Breznon piirit); Lučenec (Lučenecin ja Poltárin piirit).”
2 artikla
Tämä päätös on osoitettu kaikille jäsenvaltioille.
Tehty Brysselissä 26 päivänä elokuuta 2004.

Labels: 0
18
6